กฎ กกฎ ก.ร.ฉบับที่ ๒ (พ.ศ.๒๕๑๘)ออกตามความในพระราชบัญญัติระเบียบข้าราชการฝ่ายรัฐสภา พ.ศ.๒๕๑๘ ว่าด้วยการทดลองปฏิบัติหน้าที่ราชการ[๑] อาศัยอำนาจตามความในมาตรา ๑๓ (๓)และมาตรา ๒๙ แห่งพระราชบัญญัติระเบียบข้าราชการฝ่ายรัฐสภา พ.ศ.๒๕๑๘ ก.ร.ออกกฎก.ร.ไว้ดังต่อไปนี้ข้อ ๑ ในกฎ ก.ร.นี้ผู้บังคับบัญชาชั้นต้น หมายความถึงหัวหน้าส่วนราชการระดับกองหรือผู้ได้รับมอบหมายให้เป็นผู้บังคับบัญชาโดยตรงของผู้ทดลองปฏิบัติหน้าที่ราชการผู้มีอำนาจสั่งบรรจุ หมายความถึงผู้มีอำนาจสั่งบรรจุตามมาตรา๒๘ แห่งพระราชบัญญัติระเบียบข้าราชการฝ่ายรัฐสภา พ.ศ. ๒๕๑๘ข้อ ๒ ให้ผู้ได้รับบรรจุเป็นข้าราชการรัฐสภาสามัญตามมาตรา๒๒ วรรคหนึ่ง แห่งพระราชบัญญัติระเบียบข้าราชการฝ่ายรัฐสภา พ.ศ.๒๕๑๘ทดลองปฏิบัติหน้าที่ราชการในตำแหน่งที่ได้รับบรรจุเป็นเวลาหกเดือนนับแต่วันเข้าปฏิบัติหน้าที่ราชการเป็นต้นไปข้อ ๓ การรายงานผลการทดลองปฏิบัติหน้าที่ราชการมี๒ กรณี คือ การรายงานว่าควรให้ผู้ทดลองปฏิบัติหน้าที่ราชการรับราชการต่อไปเพราะผู้นั้นได้ทดลองปฏิบัติหน้าที่ราชการครบถ้วนตามเวลาที่กำหนดไว้แล้วผลการทดลองปฏิบัติหน้าที่ราชการ ปรากฏว่าเป็นผู้มีความประพฤติ ความรู้ความสามารถเหมาะสมควรให้ผู้นั้นรับราชการต่อไปได้ กรณีหนึ่งและรายงานว่าควรให้ผู้ทดลองปฏิบัติหน้าที่ราชการออกจากราชการเพราะมีความประพฤติไม่ดีหรือไม่มีความรู้หรือไม่มีความสามารถเหมาะสม ไม่ควรรับราชการต่อไป อีกกรณีหนึ่งข้อ ๔ การรายงานว่าควรให้ผู้ทดลองปฏิบัติหน้าที่ราชการรับราชการต่อไปให้รายงานเมื่อผู้นั้นทดลองปฏิบัติหน้าที่ครบหกเดือนตามที่กำหนดไว้ในข้อ๒ แล้ว โดยให้ผู้บังคับบัญชาชั้นต้นรายงานผลการทดลองปฏิบัติหน้าที่ราชการของผู้นั้นต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบหมายเลข๑ ท้ายกฎ ก.ร.นี้ภายในเจ็ดวันนับแต่วันได้รับรายงาน ให้ผู้บังคับบัญชาชั้นเหนือขึ้นไปแต่ละระดับรายงานตามลำดับจนถึงผู้มีอำนาจสั่งบรรจุถ้ามีข้อสังเกตก็ให้รายงานไปประกอบการพิจารณาสั่งการของผู้มีอำนาจสั่งบรรจุด้วยเมื่อผู้มีอำนาจสั่งบรรจุได้รับรายงานแล้วเห็นว่าควรให้ผู้นั้นรับราชการต่อไปได้ ก็ให้ผู้มีอำนาจสั่งบรรจุรายงานไปยัง ก.ร.ตามแบบหมายเลข ๒ ท้ายกฎ ก.ร.นี้ หรือถ้าผู้มีอำนาจสั่งบรรจุเห็นว่าไม่ควรให้รับราชการต่อไปก็ให้มีคำสั่งภายในเจ็ดวัน นับแต่วันได้รับรายงานตามวรรคสอง ให้ผู้นั้นออกจากราชการข้อ ๕ การรายงานว่าควรให้ผู้ทดลองปฏิบัติหน้าที่ราชการออกจากราชการให้ผู้บังคับบัญชาชั้นต้นรายงานต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบหมายเลข ๑ ท้ายกฎ ก.ร.นี้โดยให้รายงานทันทีที่เห็นว่าผู้ทดลองปฏิบัติหน้าที่ราชการมีความประพฤติไม่ดีหรือไม่มีความรู้ หรือไม่มีความสามารถที่จะให้รับราชการต่อไปภายในเจ็ดวันนับแต่วันได้รับรายงานให้ผู้บังคับบัญชาชั้นเหนือขึ้นไปแต่ละระดับรายงานตามลำดับจนถึงผู้มีอำนาจสั่งบรรจุถ้ามีข้อสังเกตก็ให้รายงานไปประกอบการพิจารณาสั่งการของผู้มีอำนาจสั่งบรรจุด้วยเมื่อผู้มีอำนาจสั่งบรรจุได้รับรายงานแล้วเห็นว่าไม่ควรให้รับราชการต่อไปก็ให้มีคำสั่งภายในเจ็ดวันนับแต่วันได้รับรายงานตามวรรคสองให้ผู้นั้นออกจากราชการหรือถ้าเห็นว่ายังไม่ควรให้ออกจากราชการและผู้นั้นยังทดลองปฏิบัติหน้าที่ราชการไม่ครบหกเดือน ก็ให้สั่งให้ผู้นั้นทดลองปฏิบัติหน้าที่ราชการต่อไปอีกระยะหนึ่งแต่เวลาทดลองปฏิบัติหน้าที่ราชการระยะแรกกับระยะหลังรวมกันแล้วต้องไม่เกินหกเดือนในกรณีที่ผู้มีอำนาจสั่งบรรจุให้ทดลองปฏิบัติหน้าที่ราชการต่อไปอีกระยะหนึ่งถ้าผู้บังคับบัญชาชั้นต้นเห็นว่าไม่สมควรให้ผู้นั้นรับราชการต่อไปแม้ผู้นั้นจะยังทดลองปฏิบัติหน้าที่ราชการไม่ครบหกเดือน ก็ให้ผู้บังคับบัญชาชั้นต้นผู้ผู้บังคับบัญชาชั้นเหนือขึ้นไปตามลำดับ และผู้มีอำนาจสั่งบรรจุดำเนินการตามวรรคหนึ่งวรรคสอง และวรรคสามในกรณีที่ผู้ได้รับบรรจุได้ทดลองปฏิบัติหน้าที่ราชการครบกำหนดหกเดือนแล้วให้ผู้บังคับบัญชาชั้นต้นรายงานต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุว่าควรให้ผู้นั้นรับราชการต่อไปหรือไม่เมื่อผู้มีอำนาจสั่งบรรจุได้รับรายงานแล้วให้ดำเนินการตามข้อ ๔ วรรคสามข้อ ๖ ส่วนราชการใดในสังกัดรัฐสภาเห็นว่าตำแหน่งใดมีลักษณะงานสมควรให้ทดลองปฏิบัติหน้าที่ราชการน้อยกว่าหรือมากกว่าหกเดือนให้ส่วนราชการนั้นทำความตกลงกับ ก.ร.กำหนดระยะเวลาที่จะให้ทดลองปฏิบัติหน้าที่ราชการให้เหมาะสมกับลักษณะงานของตำแหน่งนั้นและให้ดำเนินการตามข้อ๔ และข้อ ๕ โดยอนุโลมให้ไว้ ณ วันที่ ๒๘ สิงหาคม ๒๕๑๘ป.ส. กาญจนวัฒน์ประธานรัฐสภา ประธาน ก.ร.ประภาศรี/ผู้จัดทำ๒๙ตุลาคม ๒๕๕๑[๑]ราชกิจจานุเบกษาเล่ม ๙๒/ตอนที่ ๑๙๑/หน้า ๒๗๑/๑๖ กันยายน ๒๕๑๘